ગોલવી (તા. દિયોદર)

ગોલવી ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર ભાગમાં આવેલા વાવ-થરાદ જિલ્લામાં આવેલા કુલ ૮ (આઠ) તાલુકાઓ પૈકીના એક એવા દિયોદર તાલુકામાં આવેલું એક ગામ છે. ગોલવી ગામના લોકોનો મુખ્ય વ્યવસાય ખેતી, ખેતમજૂરી, પશુપાલન તેમજ નોકરી છે. આ ગામમાં મુખ્યત્વે ઘઉં, જીરુ, વરિયાળી, બાજરી, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

ગોલવી ગામ જુના ગોલવી અને નવા ગોલવી એમ બે ભાગમાં વહેંચાયેલું છે.

 ધાર્મિક સ્થળો 
ગામમાં શિવ મંદિર, રામ મંદિર, સેવા આશ્રમ જેવા ધાર્મિક સ્થાનો આવેલાં છે.

શ્રેણી:દિયોદર તાલુકો